joelniklaus/EU_Wikipedias huggingface dataset:
Γρηγόρης Κασιμάτης

Ο Γρηγόρης Κασιμάτης (1922 - 2004) ήταν Έλληνας δικηγόρος και πολιτικός, αντιπρόεδρος της Ένωσης Δημοκρατικών Δικηγόρων Ελλάδος, και ιδρυτικό στέλεχος του ΠΑΚ και του ΠΑΣΟΚ. Διετέλεσε βουλευτής ΠΑΣΟΚ Α΄ Πειραιά και Νήσων, και γενικός γραμματέας στα υπουργεία Εθνικής Οικονομίας και Μεταφορών και Επικοινωνιών. Είναι κυρίως γνωστός για τις μηνύσεις που υπέβαλε κατά των πρωταιτίων της χούντας των συνταγματαρχών μαζί με άλλους δικηγόρους (Αλέξανδρος Λυκουρέζος, Ευάγγελος Γιαννόπουλος, Φοίβος Κούτσικας κ.ά.) που οδήγησαν σε μακρόχρονες ποινές φυλάκισης για τους πραξικοπηματίες.

Αδελφός του είναι ο Χαράλαμπος Κασιμάτης, αντιστράτηγος του ελληνικού Στρατού Ξηράς, που διετέλεσε υπασπιστής του Ανδρέα Παπανδρέου και διευθυντής του 2ου Γραφείου του ΓΕΣ, και πρώτος εξάδελφός του ο Γεώργιος Κασιμάτης, καθηγητής Συνταγματικού Δικαίου και διευθυντής του Νομικού Γραφείου του Ανδρέα Παπανδρέου.

Η ζωή του
Γεννήθηκε το 1922 στα Κύθηρα. Σπούδασε νομικά στην Αθήνα και άσκησε τη δικηγορία στον Πειραιά και την Αθήνα. Κατά τη διάρκεια της ναζιστικής Κατοχής, έλαβε μέρος στην Εθνική Αντίσταση ως μέλος του ΕΑΜ και της ΕΠΟΝ.

Υπήρξε συνιδρυτικό μέλος της Ένωσης Δημοκρατικών Δικηγόρων Ελλάδος, μαζί με δικηγόρους που μετέπειτα πρωταγωνίστησαν στην πολιτική και κοινωνική ζωή της χώρας, όπως ο Ευάγγελος Γιαννόπουλος, ο Νικηφόρος Μανδηλαράς, ο Ευστάθιος Αλεξανδρής κ.α. Επί σειρά ετών ήταν αντιπρόεδρος της Ένωσης με πρόεδρο τον Γιαννόπουλο.

Ως μέλος του ΠΑΚ,  συνελήφθη το 1970, βασανίστηκε στο ΕΑΤ-ΕΣΑ και καταδικάστηκε από Στρατοδικείο σε 3 χρόνια φυλακή,ποινή που εξέτισε στις φυλακές Κορυδαλλού. Αμέσως μετά την αποκατάσταση της δημοκρατίας, μαζί με άλλους δικηγόρους ήταν εισηγητής και συντάκτης μηνύσεων βάση των οποίων διώχθηκαν και καταδικάστηκαν σε πολυετή φυλάκιση οι πρωταίτιοι της χούντας.

Διετέλεσε βουλευτής ΠΑΣΟΚ Α΄ Πειραιά από το 1977 έως το 1981. Από τον Ιούλιο του 1982 έως τον Μάιο του 1985 διετέλεσε  γενικός γραμματέας του υπουργείου Εθνικής Οικονομίας. Επίσης κατά το ίδιο χρονικό διάστημα διετέλεσε πρόεδρος της Γνωμοδοτικής Επιτροπής των Αναπτυξιακών Νόμων για τις ιδιωτικές επενδύσεις.

Από το 1985 έως το 1989 υπήρξε γενικός γραμματέας του υπουργείου Μεταφορών και Επικοινωνιών και πολιτικός προϊστάμενος του Ταχυδρομικού Ταμιευτηρίου από όπου παραιτήθηκε και αποσύρθηκε από την ενεργό πολιτική δράση.

Πέθανε στην Αθήνα στις 17 Μαΐου 2004.

Παραπομπές

Βουλευτές εκλεγμένοι με το ΠΑΣΟΚ
Μέλη του Πανελλήνιου Απελευθερωτικού Κινήματος
Μέλη του ΕΑΜ
Wicked Nature

Το "Wicked Nature" είναι το έκτο άλμπουμ των The Vines. Κυκλοφόρησε στις 2 Σεπτεμβρίου του 2014. Είναι η πρώτη κυκλοφορία της μπάντας με την δικιά τους δισκογραφική, "Wicked Nature Music". Παραγωγός ήταν ο τραγουδιστής Craig Nicholls, ο Paul McKercher και ο Lachlan Mitchell. Είναι το πρώτο άλμπουμ με τα νέα μέλη, Lachlan West (ντραμς) και Tim John (μπάσο). Η χρηματοδότηση για το άλμπουμ έγινε μέσω του PledgeMusic.

Κομμάτια

Συντελεστές 
 Craig Nicholls – φωνή, κιθάρα, παραγωγός
 Tim John – μπάσο
 Lachlan West – ντραμς
 Paul McKercher – συμπαραγωγός του δίσκου 1- Quotes
 Lachlan Mitchell – συμπαραγωγός του δίσκου 2

Θέσεις στα τσάρτς

Παραπομπές 

Άλμπουμ του 2014
Εθνόσημο της Ζάμπιας

Το εθνόσημο της Ζάμπιας καθιερώθηκε στις 24 Οκτωβρίου 1963, όταν ανακήρυξε η χώρα την ανεξαρτησία της. Αυτό το εθνόσημο προέρχεται από το εθνόσημο της αποικίας της Βόρειας Ροδεσίας, το οποίο χρονολογείται από το 1927. Ο Αετός της Ελευθερίας συμβολίζει την κατάκτηση των ελευθεριών και την ελπίδα του κράτους για το μέλλον.
Ο θυρεός συμβολίζει τους Καταρράκτες της Βικτόριας με το άσπρο νερό να κυλάει πάνω από το μαύρο βράχο.Τo μαύρο αποτελεί επίσης σύμβολο του αφρικανικού πληθυσμού και συνδέεται με τον ποταμό Ζαμβέζη, ο οποίος έδωσε και το όνομά του στη Ζάμπια. 

Το εθνόσημο έχει επίσης εμβλήματα των φυσικών πηγών της χώρας, για τον ορυκτό πλούτο, τη γεωργία και την άγρια πανίδα. Το θυρεό βαστούν ένας άνδρας και μία γυναίκα, τυπικοί αντιπρόσωποι των κατοίκων της χώρας. Το εθνικό σύνθημα της χώρας είναι «One Zambia, One Nation» (Μία Ζάμπια, Ένα Έθνος), το οποίο κάνει αναφορά στις ειρηνικές και ενωμένες φυλές.

Εξωτερικοί σύνδεσμοι 
 Εθνόσημο της Ζάμπιας στις "Σημαίες του Κόσμου".

Παραπομπές 

Ζάμπια
Εθνικά σύμβολα της Ζάμπιας
Υποσμηναγός

Ο Υποσμηναγός (Υπσγος) είναι Αξιωματικός (OF-1) της Ελληνικής Πολεμικής Αεροπορίας, ανώτερος του ανθυποσμηναγού και κατώτερος του σμηναγού. Οι αντίστοιχοι βαθμοί στον Ελληνικό Στρατό Ξηράς είναι ο Υπολοχαγός και στο Ελληνικό Πολεμικό Ναυτικό - Λιμενικό Σώμα ο Υποπλοίαρχος.

Ετυμολογία
Η λέξη Υποσμηναγός προέρχεται από το υπό + σμήνος + άγω (οδηγώ μετά από το δικαίωμα που μου δίνει ένα άτομο).

Διοίκηση Σμήνους
Κατά κανόνα, Υποσμηναγός είναι ο υπαρχηγός του Σμήνους, γεγονός που υποδηλώνεται και από τη σύνθεση της λέξης.

Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, στην Αυστραλία και Νέα Ζηλανδία αποδίδεται με τον όρο Flying officer, ενώ στις ΗΠΑ, στον Καναδά είναι όπως ο Υπολοχαγός του Στρατού Ξηράς και καλείται First Lieutenant.

Διακριτικό
Το διακριτικό του Υποσμηναγού στην Ελληνική Πολεμική Αεροπορία είναι δύο γαλάζιες λωρίδες (δύο φαρδιές) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.

Δείτε επίσης
 Υπολοχαγός

Εξωτερικοί σύνδεσμοι

 Λεξιλογική προέλευση των βαθμών των Ενόπλων Δυνάμεων

Στρατιωτικοί βαθμοί
Γεώργιος Κλεόβουλος

Ο Γεώργιος Κλεόβουλος (Φιλιππούπολη, γύρω στα 1785 – Σύρος, 28 Ιουλίου 1828) ήταν Έλληνας λόγιος και παιδαγωγός που έδρασε στις αρχές του 19ου αιώνα. Γεννήθηκε στη Φιλιππούπολη της Οθωμανικής Αυτοκρατορίας. Υπήρξε θιασώτης της αλληλοδιδακτικής μεθόδου και ένας από τους εισηγητές της στην Ελλάδα. Δίδαξε σε Ιάσιο, Οδησσό, Σύρο και Πόρο και πέθανε στις 28 Ιουλίου του 1828 στη Σύρο προσβεβλημένος από πνευμονία.

Βιογραφία
Ο Κλεόβουλος γεννήθηκε στη Φιλιππούπολη γύρω στα 1785 και ήταν γιος φτωχού τεχνίτη. Σε μικρή ηλικία υιοθετήθηκε από τον διάκονο του μητροπολίτη Φιλιππουπόλεως, Μακάριο τον Πάτμιο και με τη δική του συμβολή φοίτησε αρχικά Πατμιάδα Σχολή και έπειτα στην Ακαδημία των Κυδωνιών όπου μαθήτευσε δίπλα σε φημισμένους λόγιους της εποχής όπως οι Βενιαμίν Λέσβιος και Γρηγόριος Κυδωνιεύς. Ολοκλήρωσε τη φοίτησή του διακρινόμενος για τις επιδόσεις του και εν συνεχεία έζησε για μια τριετία στη Βιέννη όπου παράλληλα με τις σπουδές του δίδασκε ελληνικά σε παιδιά ομογενών. Σπούδασε επίσης στη Βαυαρία και αργότερα επισκέφτηκε την Ελβετία όπου ήρθε για πρώτη φορά σε επαφή με την αλληλοδιδακτική μέθοδο που εφάρμοζαν οι Πεσταλότσι και Φέλλενμπεργκ. Ενθουσιασμένος από αυτή τη μέθοδο διδασκαλίας μετέβη στη Γαλλία για να τη διδαχτεί και μετά το τέλος των σπουδών του ανέλαβε τη διεύθυνση ελληνικού σχολείου στο Ιάσιο των Παραδουνάβιων Ηγεμονιών (1819 - 1821) από όπου αποφοίτησαν περίπου 100 μαθητές, οι οποίοι μεταβαίνοντας στην Ελλάδα εφάρμοσαν την ίδια μέθοδο. Κατά το διάστημα μέχρι το 1824 εφάρμοσε την εκπαιδευτική του μέθοδο και σε σχολείο της ελληνικής κοινότητας της Οδησσού.
 
Το 1825 κατήλθε στην επαναστατημένη Ελλάδα και συγκεκριμένα στις Κυκλάδες. Εκεί, έπειτα από άκαρπες προσπάθειες να δημιουργήσει αλληλοδιδακτικά σχολεία Πάρο, Νάξο και Τήνο, εγκαταστάθηκε στη Σύρο όπου δίδαξε με την αλληλοδιδακτική μέθοδο στα παιδιά των Ελλήνων προσφύγων που είχαν βρει καταφύγιο στο νησί.
Τον Απρίλιο του 1828, μετά από πρόσκληση του κυβερνήτη της Ελλάδας Ιωάννη Καποδίστρια διορίστηκε διευθυντής της σχολής του Πόρου. Σύντομα όμως προσβλήθηκε από πνευμονία. Έλαβε άδεια και μετέβη στη Σύρο για να παραλάβει την οικογένειά του και να επιστρέψει στον Πόρο ενδιάμεσα όμως επιδεινώθηκε η υγεία του με συνέπεια να αποβιώσει την 28η Ιουλίου.

Έργο
Το 1820, έγγραψε άρθρο το οποίο δημοσιεύθηκε στον Λόγιο Ερμή και αποτέλεσε μια από τις πρώτες γραμμένες στα ελληνικά, συστηματικές μελέτες για την αλληλοδιδακτική μέθοδο. Παράλληλα, άφησε χειρόγραφες σημειώσεις για την ερμηνεία και την εφαρμογή της μεθόδου, οι οποίες χρησιμοποιήθηκαν αθρόα από τους Έλληνες δάσκαλους της αλληλοδιδακτικής ακόμη και μετά το 1830, όταν προκρίθηκε από την «Επί της Προπαιδείας Επιτροπή» η μετάφραση στα ελληνικά του εγχειριδίου του Γάλλου Louis Charles Sarazin.

Παραπομπές

Πηγές 

Έλληνες παιδαγωγοί
Έλληνες λόγιοι του 18ου αιώνα
TeenNick

Το TeenNick είναι Αμερικανικό ψηφιακό, καλωδιακό και δορυφορικό τηλεοπτικό κανάλι που ανήκει στην MTV Networks, μια μονάδα του τμήματος Viacom Media Networks της Viacom. Το κανάλι διαθέτει ένα συνδυασμό του αρχικού προγράμματός του με σειρές του Nickelodeon, και απέκτησε προγράμματα που απευθύνονται σε προ-εφηβική ηλικία και σε εφήβους. Το όνομα του καναλιού προέρχεται από το πρώην TEENick. Από τον Αύγουστο του 2013, το TeenNick είναι διαθέσιμο σε περίπου 73.443.000 νοικοκυριά συνδρομητικής τηλεόρασης στις ΗΠΑ.

Στις 15 Μαρτίου 2020, ένθετο πρόγραμμα υπό την επωνυμία αυτή εντάχθηκε στο RISE TV (αδελφικό κανάλι του ελληνικού Nickelodeon) για τις μεσημεριανές, απογευματινές και βραδινές ώρες. Το πρόγραμμα απαρτίζεται κυρίως από σειρές που προηγουμένως προέβαλλε το Nickelodeon μετά τα μεσάνυχτα (Drake & Josh, Victorious, ICarly, Big Time Rush κτλ.) συν την σειρά του Nick at Nite Instant Mom και το Καναδέζικο δράμα Ride, καθώς και ολιγόλεπτες εσωτερικές παραγωγές (Music 89.2 Challenge, Life Hacks και For Your Info).

Πρόγραμμα
Το TeenNick έχει πιο χαλαρό περιεχόμενο στο πρόγραμμά του, από τα υπόλοιπα κανάλια του Nickelodeon, εκτός από το Nick at Nite και το NickMom για το Nick Jr., το περιεχόμενο των οποίων τα πρότυπα, είναι τόσο παρόμοια, με εκείνα του TeenNick. Ωστόσο, το TeenNick είχε όλο και λιγότερες σειρές που διαθέτουν βωμολοχίες ή σεξουαλικό περιεχόμενο ως μέρος του προγράμματός του, κατά το 2010 μέχρι και σήμερα, σε σύγκριση με την απογραφή του προγράμματος πριν από το 2009 με εκπομπές που ενσωματώνουν τέτοιο περιεχόμενο, κυρίως περιορίζεται σε ορισμένες χρονοθυρίδες κατά τη διάρκεια της νύχτας.

TEENick
Η επωνυμία TeenNick ξεκίνησε ως μπλοκ στο Nickelodeon που ονομάζεται TEENick. Το TEENick προβλήθηκε για πρώτη φορά στις 4 Μαρτίου 2001 και προβλήθηκε μόνο τα Σαββατοκύριακα. Το μπλοκ TEENick φιλοξενήθηκε από διασημότητες.

Λογότυπα

Παραπομπές

Εξωτερικοί σύνδεσμοι
 

Αμερικάνικοι τηλεοπτικοί σταθμοί
Παιδικοί τηλεοπτικοί σταθμοί
Τηλεοπτικά κανάλια και σταθμοί οι οποίοι ιδρύθηκαν το 2002
Nickelodeon
Κοκκώνι Κορινθίας

Το Κοκκώνι είναι παραθαλάσσια κοινότητα του Δήμου Βέλου -  Βόχας, χτισμένη στις ακτές του Κορινθιακού κόλπου, στο μέσο της πεδιάδας της Βόχας. Στην απογραφή του 2011 ο οικισμός βρέθηκε να έχει πληθυσμό 1.056 κατοίκους. Οι κύριες ασχολίες των κατοίκων του είναι η γεωργία και ο τουρισμός, ενώ στην περιοχή υπάρχουν πολλές παραθεριστικές κατοικίες.

Ονομασία 
Σύμφωνα με την πιθανότερη εκδοχή, η ονομασία της περιοχής προέρχεται από το όνομα Κοκκώνης, το επώνυμο κάποιου άρχοντα του οποίου πρόνοια αποτελούσε η συγκεκριμένη περιοχή κατά την Βυζαντινή περίοδο. Σύμφωνα με μια εναλλακτική εκδοχή, η ονομασία προέρχεται από τη λέξη κοκόνα, χαϊδευτικό της κόρης του τοπικού άρχοντα Ιμπραήμ Μπέη, από τον οποίο προήλθε και η ονομασία του γειτονικού Ιμπραΐμπεη (σημερινές Κρήνες).

Ιστορία
Ύστερα από την ίδρυση του ελληνικού κράτος το Κοκκώνι αποτέλεσε τμήμα του δήμου Απίας. Το 1840 με βασιλική απόφαση έγινε μια συγχώνευση δήμων και το Κοκκώνι υπάχθηκε στον δήμο Κορίνθου. Αναφορά για το Κοκκώνι γίνεται από τον Γερμανό περιηγητή Λούντβιχ Σάλβατορ ο οποίος το 1876 το περιέγραφε ως ένα χωριό προς τη θάλασσα με 80 σπίτια και δύο εκκλησίες, του Αγίου Βασιλείου και του Αγίου Νικολάου. Το 1886 η κοινότητα φαίνεται να είχε 224 κατοίκους.

Με τη διοικητική διαίρεση του 1912 το Κοκκώνι έγινε ανεξάρτητος οικισμός που περιέλαβε την Πουλίτσα και τον Χατζημουσταφά (σημερινή Ευαγγελίστρια). Από το 1927 αποτέλεσε διοικητικά ξεχωριστή κοινότητα, μέχρι το 1997 όταν και συνενώθηκε στον Δήμο Βέλου.

Πρόσβαση 
Το Κοκκώνι απέχει 97 χλμ από την Αθήνα. Η μετάβαση μπορεί να γίνει, εκτός από αυτοκίνητο, και με τη χρήση των τακτικών δρομολογίων του ΚΤΕΛ Κορινθίας με προορισμό το Κιάτο και το Ξυλόκαστρο. Απέχει 7 χιλιόμετρα από τον σιδηροδρομικό σταθμό Ζευγολατιού.

Γνωστοί Κοκκωνιάτες
 Γιάννης Κόττης, ζωγράφος

Παραπομπές

Δήμος Βέλου-Βόχας
Χωριά του νομού Κορινθίας
Τζ. Κ. Σίμονς

Ο Τζ. Κ. Σίμονς (αγγλικά: Jonathan Kimble "J. K." Simmons, 9 Ιανουαρίου 1955) είναι Αμερικανός ηθοποιός. Είναι γνωστός για τους τηλεοπτικούς του ρόλους ως ο αστυνομικός ψυχίατρος Εμίλ Σκόντα στη σειρά Νόμος και τάξη, ως νεοναζί κρατούμενος Βέρνον Σίλιντζερ στη σειρά Oz και ως βοηθός διευθυντής αστυνομίας Γουίλ Πόουπ στη σειρά The Closer. Ο Σίμονς υποδύθηκε επίσης τον Τζ. Τζόνα Τζέιμσον στην τριλογία Spider-Man του Σαμ Ράιμι. Έχει επίσης εμφανιστεί στις ταινίες Juno (2007), Καυτό απόρρητο (Burn After Reading, 2008), Ραντεβού στον αέρα (Up in the Air, 2009) και Αληθινό Θράσος (True Grit, 2010). Επίσης έχει παίξει στην ταινία του Χριστόφορου Παπακαλιάτη Ένας άλλος κοσμος 2014

Το 2014, ο Σίμονς πρωταγωνίστησε στην ταινία Χωρίς μέτρο (Whiplash). Η ταινία έλαβε διθυραμβικές κριτικές με τους περισσότερους κριτικούς να ξεχωρίζουν την ερμηνεία του Σίμονς. Για την ερμηνεία του στην ταινία βραβεύτηκε με Όσκαρ Β' Ανδρικού Ρόλου, Χρυσή Σφαίρα Β' Ανδρικού Ρόλου Screen Actors Guild Award Καλύτερης Ανδρικής Ερμηνείας σε Δευτεραγωνιστικό Ρόλο και BAFTA Β' Ανδρικού Ρόλου.

Παραπομπές

Εξωτερικοί σύνδεσμοι 

 Τζ. Κ. Σίμονς στο IMDb

Βραβευμένοι με Όσκαρ Β' Ανδρικού Ρόλου
Βραβευμένοι με Χρυσή Σφαίρα Β΄ Ανδρικού Ρόλου
Βραβευμένοι με BAFTA
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Keeper of the Seven Keys, Part I

Το Keeper of the Seven Keys, Part I είναι ο δεύτερος στούντιο δίσκος του γερμανικού power metal συγκροτήματος Helloween, ο οποίος κυκλοφόρησε στις 23 Μαΐου 1987 μέσω της δισκογραφικής εταιρείας "Noise Records". 

Το άλμπουμ σηματοδότησε την πρώτη δισκογραφική δουλεία του τραγουδιστή Μίκαελ Κίσκε και θεωρείται πως είναι ο δίσκος ο οποίος εφηύρε τον ήχο του Ευρωπαϊκού power metal. Το τραγούδι "Future World" κυκλοφόρησε σαν σινγκλ ενώ για την κομμένη έκδοση του τραγουδιού "Halloween" γυρίστηκε το πρώτο μουσικό βίντεο του συγκροτήματος.

Το 2006, το άλμπουμ επανεκδόθηκε (με τον τίτλο Keeper of the Seven Keys, Part I - Expanded edition) και περιείχε τα επιπλέον κομμάτια "Victim of Fate (Michael Kiske version)", "Starlight (Michael Kiske version remix)", "A Little Time (alternative version)" και "Halloween (video edit)".

Τραγούδια

Οι μουσικοί 
Οι μουσικοί οι οποίοι συμμετείχαν στις ηχογραφήσεις του "Keeper of the Seven Keys, Part I" είναι οι εξής:

 Μίκαελ Κίσκε - φωνητικά
 Κάι Χάνσεν - κιθάρα
 Μίκαελ Γουάικατ - κιθάρα
 Μάρκους Γκρόσκοπφ - μπάσο
 Ίνγκo Σβίχτενμπεργκ - τύμπανα

Θέσεις τσαρτ
{|width="100%" align="center"|
|width="40%" valign="top"|
Keeper of the Seven Keys, Part I (άλμπουμ)

Πηγές  
{|width="100%" align="center"|
|width="40%" valign="top"|
 Allmusic review
 Sputnik Music review
 Γερμανικά τσαρτ
 Ελβετικά τσαρτ
 Σουηδικά τσαρτ
 Ιαπωνικά τσαρτ
 Αμερικάνικα τσαρτ 

Δισκογραφία των Helloween
Άλμπουμ του 1987
Keeper of the Seven Keys, Part II

Το Keeper of the Seven Keys, Part II είναι ο τρίτος στούντιο δίσκος του γερμανικού power metal συγκροτήματος Helloween, ο οποίος κυκλοφόρησε στις 29 Αυγούστου 1988 μέσω της δισκογραφικής εταιρείας "Noise Records". 

Το άλμπουμ αποτελεί την συνεχεία του Keeper of the Seven Keys, Part I και έφερε ακόμα περισσότερη διεθνή αναγνώριση στους Helloween σε σχέση με τον προκάτοχο του. Το άλμπουμ κέρδισε το βραβείου του χρυσού δίσκου στην Γερμανία, ανέβηκε στο Top-30 των Βρετανικών τσαρτ και στο # 108 των αντίστοιχων Αμερικάνικων. 

Τα τραγούδια "Dr. Stein" και "I Want Out" κυκλοφόρησαν σαν σίνγκλ. Το "I Want Out" αποτέλεσε και το δεύτερο μουσικό βίντεο του συγκροτήματος και παραμένει ακόμα το πιο γνωστό τραγούδι των Helloween, ενώ έχει διασκευαστεί από πολλά συγκροτήματα όπως οι Gamma Ray, οι Unisonic, οι Hammerfall και οι Sonata Arctica.

Το 2006, το άλμπουμ επανεκδόθηκε σε μορφή διπλού CD (με τον τίτλο Keeper of the Seven Keys, Part II - Expanded edition), το οποίο περιείχε τα επιπλέον κομμάτια "Savage", "Livin' Ain't No Crime",  "Don't Run for Cover", "Dr Stein (remix)" και "Keeper of the Seven Keys (remix)".

Τραγούδια

Το τραγούδι "Save Us" δεν συμπεριλαμβανόταν σε κάποιες εκδόσεις του άλμπουμ ή βρισκόταν στην θέση 10

Οι μουσικοί 
Οι μουσικοί οι οποίοι συμμετείχαν στις ηχογραφήσεις του "Keeper of the Seven Keys, Part IΙ" είναι οι εξής:

 Μίκαελ Κίσκε - φωνητικά
 Κάι Χάνσεν - κιθάρα
 Μίκαελ Γουάικατ - κιθάρα
 Μάρκους Γκρόσκοπφ - μπάσο
 Ίνγκo Σβίχτενμπεργκ - τύμπανα

Θέσεις τσαρτ
{|width="100%" align="center"|
|width="40%" valign="top"|
Keeper of the Seven Keys, Part II (άλμπουμ)

Πηγές  
{|width="100%" align="center"|
|width="40%" valign="top"|
 Sputnik Music review
 Metal Hammer review
 Γερμανικά τσαρτ
 Ελβετικά τσαρτ
 Σουηδικά τσαρτ
 Αυστριακά τσαρτ
 Νορβηγικά τσαρτ
 Αγγλικά τσαρτ
 Ολλανδικά τσαρτ
 Ιαπωνικά τσαρτ
 Αμερικάνικα τσαρτ 

Δισκογραφία των Helloween
Άλμπουμ του 1988
Αντιπρόεδρος της Ανγκόλας

Ο Αντιπρόεδρος της Ανγκόλας είναι το δεύτερο υψηλότερο πολιτικό αξίωμα στην Ανγκόλα. Είναι ο αναπληρωτής αρχηγός κράτους. Ο πρώτος που υπηρέτησε στο αξίωμα αυτό ήταν ο Φερνάντο ντα Πιεντάντε Ντίας ντος Σάντος, που υπηρέτησε από το 2010 ως το 2012.

Στις 21 Ιανουαρίου 2010 εγκρίθηκε ένα νέο σύνταγμα από την εθνοσυνέλευση και καταργήθηκε το αξίωμα του Πρωθυπουργού. Ο Πιεντάντε Ντίας ντος Σάντος χαρακτήρισε την συνταγματική αλλαγή ως "ιστορική στιγμή". Εν συνεχεία ο πρόεδρος Ζοζέ Εντουάρντο ντος Σάντος διόρισε τον Πιεντάντε στο νεοσύστατο αξίωμα του Αντιπροέδρου στις 3 Φεβρουαρίου 2010. Η νέα κυβέρνηση ορκίστηκε στις 5 Φεβρουαρίου.

Το 2012 η κεντρική Επιτροπή του MPLA διόρισε τον πρόεδρο Ζοζέ Εντουάρντο ντος Σάντος ως επικεφαλής στη λίστα του κόμματος και τον Μανουέλ Βισέντε ως τον δεύτερο υποψήφιο στον κατάλογο στις 13 Ιουνίου 2012. Μετά τη νίκη του MPLA στις βουλευτικές εκλογές εκείνης της χρονιάς, ο Βισέντε ανέλαβε νέος αντιπρόεδρος στις 26 Σεπτεμβρίου 2012.

Μετά τις εκλογές του 2017, νέος αντιπρόεδρος ανέλαβε ο Μπορνίτο ντε Σόουζα.

Αντιπρόεδροι της Ανγκόλας (2010-σήμερα)

Παραπομπές 

 *
Αντιπροεδρο
Ωραιοζήλη (όνομα)

Ωραιοζήλη, είναι ελληνικό γυναικείο όνομα (βαφτιστικό όνομα).

Ετυμολογία
Το όνομα Ωραιοζήλη συνήθως ετυμολογείται από το ωραιο- και ζήλη (από το αρχαιοελληνικό ζῆλος, αβέβαιου ετύμου, που πιθανόν συνδέεται με το ρήμα ζητῶ, ίσως και με τη λέξη ζημιά), «αυτή που επιθυμεί, αγωνίζεται για το ωραίο, το σωστό». Κατά μία άλλη εκδοχή προέρχεται από το εβραϊκό θεοφορικό όνομα ορ ου οζί ελί, που σημαίνει «φως και δύναμίς μου ο Θεός». (Πρβλ. Παλαιά Διαθήκη, «Ο Θεὸς ἡμῶν καταφυγὴ καὶ δύναμις, βοηθὸς ἐν θλίψεσι ταῖς εὑρούσαις ἡμᾶς σφόδρα.») Τη δεύτερη αυτή εκδοχή ενισχύει το γεγονός ότι το όνομα ανευρίσκεται και στο εβραϊκό ονοματολόγιο (βλ., λ.χ., την Ωραιοζήλη Λεβή, κόρη του Ελληνοεβραίου βιομήχανου Λέοντα Λεβή).

Διάδοση του ονόματος
Από τα ασυνήθιστα ονόματα. Σε μια προσπάθεια στατιστικής αποτίμησης της συχνότητας των ελληνικών ονομάτων, το Ωραιοζήλη παρουσιάζεται ως 561ο πιο συχνό όνομα (408ο ανάμεσα στα γυναικεία).

Ονομαστική γιορτή
Ωραιοζήλη, μάρτυς, η Ορθόδοξη Εκκλησία τιμά τη μνήμη της στις 26 Ιουλίου.

Τύποι του ονόματος
Το όνομα εμφανίζεται και με τους τύπους Ωραιοζηλία, Ζήλια, Ζήλη, Ζέλια.

Πρόσωπα
Ωραιοζήλη Καραγιαννίδου (Ρέα Καραγιαννίδου), ηθοποιός
Ωραιοζήλη (Ζήλη) Σιδεράτου, ερευνήτρια στο Ινστιτούτο Φυσικοχημείας του Δημόκριτου

Λογοτεχνία
Ωραιοζήλη και Ζήλη, ηρωίδα στο μυθιστόρημα της Ζυράννας Ζατέλη, Το πάθος χιλιάδες φορές, Εκδόσεις Καστανιώτη, 2009.

Εξωτερικοί σύνδεσμοι

Παραπομπές

Γυναικεία ελληνικά ονόματα
Θεοφορικά ονόματα
Μεταγενέστερα ονόματα
Επισμηναγός

Ο επισμηναγός (Επγος) είναι αξιωματικός (OF-3) της πολεμικής αεροπορίας, ανώτερος του σμηναγού και κατώτερος του αντισμηνάρχου. Οι αντίστοιχοι βαθμοί στον στρατό ξηράς είναι ο ταγματάρχης και στο πολεμικό ναυτικό ο πλωτάρχης.

Ετυμολογία
Η λέξη Επιμηναγός προέρχεται από το επι + σμήνος + άγω (οδηγώ).

Διοίκηση Σμήνους
Κατά κανόνα, Επισμηναγός είναι ο ανώτερος αρχηγός του Σμήνους, γεγονός που υποδηλώνεται και από τη σύνθεση της λέξης.

Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία,  αποδίδεται με τον όρο Squadron Leader, στις ΗΠΑ και στον Καναδά αποδίδεται με τον όρο Major δηλ. όπως και ο Ταγματάρχης του Στρατού Ξηράς.

Διακριτικό
Το διακριτικό του Επισμηναγού στην Ελληνική Πολεμική Αεροπορία είναι τρεις γαλάζιες λωρίδες (τρεις φαρδιές) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.

Δείτε επίσης
 Ταγματάρχης

Εξωτερικοί σύνδεσμοι

 Λεξιλογική προέλευση των βαθμών των Ενόπλων Δυνάμεων

Στρατιωτικοί βαθμοί
Άθλιβις Κάτω Αιγύπτου

Η Άθλιβις ή Άθριβις ή Αθάρραβις ήταν αρχαία πόλη της Αιγύπτου στο Δέλτα του Νείλου. Βρίσκεται χτισμένη σε ένα μικρό λόφο, όπου λέγεται σήμερα Κομ Ατρίμπ, βορειοανατολικά της σύγχρονης πόλης της Μπάνχα, βόρεια του Καΐρου. Η Άθλιβις χτίστηκε στην ανατολική όχθη του τανιτικού παρακλαδίου του Νείλου. 

Ο Αμμιανός Μαρκελλίνος υπολογίζει οτι ήταν από τις πιο σημαντικές πόλεις του Δέλτα του Νείλου τον τέταρτο αιώνα μ.Χ.. Φαίνεται να είχε αρκετή σημασία ώστε να δώσει το όνομα "Αθλιβίτικους Φλάβιους" ή "ποτάμι Αθλιβίτικο", στο άνω τμήμα του Τανιτικού βραχίονα του Νείλου. Η πόλη ήταν μία από τις στρατιωτικές νομές που είχαν ανατεθεί στην πολιτοφυλακή των Φαραώ . Αργότερα επί Ελληνορωμαϊκής εποχής ανήκε στην επαρχία της Αουγουστιάμνικα Σεκούντα.

Το όνομα της πόλης προέρχεται από την θεά Ρεπούτ, Θλίβις για τους αρχαίους έλληνες , όπου επιγραφές τόσο στην Άθλιβιν και στη Πανόπολιν τη μετατρέπουν στην πιο μεγάλη θεά. Στη πόλη λατρευόταν και ο Άμμωνας Κεμ, μία από τις πρώτες θεότητες στην αιγυπτιακή μυθολογία]. Σύμφωνα με τον Τζον Γκάρντερ Ουίλκισον στη πόλη λατρεύονταν λεοντοκέφαλες θεές, των οποίων οι ονομασίες δεν έχουν εξακριβωθεί.

Σήμερα τα ερείπια της Άθλιβις βρίσκονται στο σημείο όπου το σύγχρονο κανάλι του Moueys συναντά το Νείλο. Έχουν ανευρεθεί τα ερείπια ενός ναού αφιερωμένο στη θεά Ρεπούτ. Τα περισσότερα ερείπια πιθανώς συνδέονται με την 25η μέχρι την 30η δυναστεία. Υπάρχει επίσης μια εκτενή ελληνική και ρωμαϊκή νεκρόπολη. Μια επιγραφή σε ένα από τα επιστύλια του ναού φέρει την ημερομηνία του ένατου έτους του Τιβέριου, και περιέχει επίσης το όνομα της συζύγου του Ιουλίας, κόρη του Αυγούστου. Περίπου μισό μίλι απόσταση είναι τα λατομεία από τα οποία πήραν την πέτρα για την κατασκευή του ναού, εκεί υπάρχει και μικρές ταφές σε σπηλιά, μία από αυτές έχει ελληνική επιγραφή. Τα υπερυψωμένα μονοπάτια και τα ερείπια δείχνουν γενικά ότι η πόλη ήταν πολύ μεγάλη και ωραιοποιημένη στο πλαίσιο των Πτολεμαίων.

Η πόλη ήταν έδρα χριστιανικής επισκοπής, βοηθός επίσκοπος της μητρόπολης Λεοντόπολις, την πρωτεύουσα της ρωμαϊκής επαρχίας της Αυγουστιάμνικα Σεκούντα. Τα ονόματα των δώδεκα επισκόπων της είναι γνωστά λόγω της συμμετοχής τους στις οικουμενικές συνόδους και για άλλους λόγους. Σήμερα είναι εισηγμένη από την Καθολική Εκκλησία ως τιμητικός τίτλος.

Παραπομπές 

Πόλεις της Αρχαίας Αιγύπτου
Αρχαιολογικοί τόποι στην Αίγυπτο
Unisonic (άλμπουμ)

{{Infobox Album
| Όνομα  = Unisonic
| Είδος  = Στούντιο άλμπουμ
| Καλλιτέχνης  = Unisonic
| Εξώφυλλο  = Unisonic_-_album_cover.jpg
| Background = lavender
| Κυκλοφορία  = 30 Μαρτίου 2012
| Ηχογράφηση  = ICP Sudios Βέλγιο, HOFA Studios και Hammer Studios Γερμανία
| Είδος_μουσικής  =  Χάρντ Ροκ, Χέβυ Μέταλ, Power Metal
| Διάρκεια  = 55:20
| Δισκογραφική  = earMUSIC
| Παραγωγός  = Ντένις Γουάρντ
| Προηγούμενο album  = Ignition(2012)
| Αυτό το album  = Unisonic (2012)| Επόμενο album  = Light of Dawn (2014)}}
Το Unisonic είναι ο πρώτος στούντιο δίσκος του γερμανικού  χάρντ ροκ / χέβι μέταλ συγκροτήματος Unisonic, ο οποίος κυκλοφόρησε στις 30 Μαρτίου 2012 μέσω της δισκογραφικής εταιρείας "earMUSIC". Το εξώφυλλο του δίσκου δημιουργήθηκε από τον Martin Haeusler.

Το Unisonic είναι το πρώτο στούντιο άλμπουμ, μετα το Keeper of the Seven Keys, Part II (1988) των Helloween, στο οποίο συμμετέχουν σε όλα τα τραγούδια ο Μίκαελ Κίσκε και ο Κάι Χάνσεν. Τα περισσότερα τραγούδια έχουν γραφτεί από τον Ντένις Γουάρντ και τον Κάι Χάνσεν, με μικρότερη συνεισφορά από τους Μάντι Μέϊερ και Μίκαελ Κίσκε. Ένα μουσικό βίντεο γυρίστηκε για το τραγούδι "Unisonic". Το άλμπουμ κυκλοφόρησε σε τρεις διαφορετικές εκδόσεις (Ευρωπαϊκή, Ιαπωνική και Αμερικάνικη), η κάθε μια συμπεριλάμβανε και ένα διαφορετικό bonus τραγούδι. Το Unisonic κατέλαβε ψηλές θέσεις στα ιαπωνικά, τα φινλανδικά, τα γερμανικά και τα σουηδικά τσαρτ.

Τραγούδια
1. Unisonic (Μέϊερ, Χάνσεν) - 3:25
2. Souls Alive (Μέϊερ) - 5:13
3. Never Too Late (Χάνσεν) - 4:30
4. I’ve Tried (Γουάρντ) - 4:56
5. Star Rider (Γουάρντ) - 4:16
6. Never Change Me (Χάνσεν) - 3:44
7. Over the Rainbow (European bonus track) (Χάνσεν) - 5:16
8. Renegade (Γουάρντ) - 4:38
9. My Sanctuary (Γουάρντ, Χάνσεν) - 4:16
10. King for a Day  (Χάνσεν) - 4:07
11. We Rise (Γουάρντ, Χάνσεν) - 4:43
12. No One Ever Sees Me (Κίσκε) - 6:13
13. The Morning After (Japanese bonus track) (Μέϊερ) - 4:03
14. I Want Out (live at Loud Park) (North American bonus track) (Χάνσεν) - 5:34

Οι μουσικοί 
Οι μουσικοί οι οποίοι συμμετείχαν στις ηχογραφήσεις του "Unisonic" είναι οι εξής:

 Μίκαελ Κίσκε - φωνητικά
 Κάι Χάνσεν - κιθάρα
 Μάντι Μέϊερ - κιθάρα
 Ντένις Γουάρντ - μπάσο
 Κώστας Ζαφειρίου - τύμπανα

Θέσεις τσαρτ
{|width="100%" align="center"|
|width="40%" valign="top"|
Unisonic (άλμπουμ)

Παραπομπές

Πηγές  
{|width="100%" align="center"|
|width="40%" valign="top"|
 Carl Begai interview
 Planetmosh review
 Φινλανδικά τσαρτ
 Ιαπωνικά τσαρτ 
 Γερμανικά τσαρτ
 Σουηδικά τσαρτ
 Ελβετικά τσαρτ
 Αυστριακά τσαρτ

Εξωτερικοί σύνδεσμοι 
 To "Unisonic" στην επίσημη ιστοσελίδα των Unisonic

Δισκογραφία των Unisonic
Άλμπουμ του 2012
Ζήσης Ζάννας

Ο Ζήσης Ζάννας (Κατερίνη, 5 Νοεμβρίου 1982) είναι Έλληνας φαρμακοποιός και πολιτικός. Εκλέχθηκε πρώτη φορά βουλευτής Πιερίας με το ΣΥΡΙΖΑ, στις εκλογές του Ιανουαρίου του 2015.

Βιογραφία 
Γεννήθηκε και κατοικεί στην Κατερίνη. Σπούδασε στη Φαρμακευτική Πατρών, από όπου και αποφοίτησε και διατηρεί φαρμακείο στον Κορινό Πιερίας. Είναι μέλος του Δ.Σ. του τοπικού Φαρμακευτικού Συλλόγου και αντιπρόσωπος στον Πανελλήνιο Φαρμακευτικό Σύλλογο. Παράλληλα, πραγματοποιεί μεταπτυχιακές σπουδές στη Διοίκηση Μονάδων Υγείας.

Πολιτική σταδιοδρομία
Το 2008 εκλέχτηκε μέλος της Κεντρικής Επιτροπής του ΣΥΡΙΖΑ, ενώ υπήρξε και συντονιστής της Νομαρχιακής Επιτροπής του ΣΥΡΙΖΑ στην Πιερία. Ακόμη, συμμετείχε και στην επιτροπή Εξωτερικής Πολιτικής και Άμυνας του κόμματος.

Στις εκλογές του Ιανουαρίου του 2015 εξελέγη με το ίδιο κόμμα βουλευτής Πιερίας ενώ εξελέγη και στο Προεδρείο της Βουλής σαν Γραμματέας. Είναι ο πρώτος βουλευτής της Αριστεράς που εκλέγεται στην Πιερία από το 1958 (τελευταίος ήταν ο Χαρίλαος Μπούσιος από την ΕΔΑ στις εκλογές του 1958), αλλά και ο νεότερος σε ηλικία βουλευτής που έχει εκλεγεί στον νομό. 

Στις 21 Αυγούστου 2015, ήταν ένας από τους 25 βουλευτές του Συνασπισμού Ριζοσπαστικής Αριστεράς που αποχώρησαν από αυτόν και συνέστησαν νέα κοινοβουλευτική ομάδα με την ονομασία «Λαϊκή Ενότητα».

Παραπομπές

Εξωτερικοί σύνδεσμοι
Επίσημη ιστοσελίδα
Η γενιά των 30 στη νέα Βουλή!, euronews.com, με πληροφορίες από Έθνος, 27-1-2015.
  Κοινοβουλευτική θητεία, ιστοσελίδα της Βουλής των Ελλήνων, ανάκτηση 19-9-2015.

Βουλευτές εκλεγμένοι με τον ΣΥΡΙΖΑ
Βουλευτές Πιερίας
Λέαινα (εταίρα)

Η Λέαινα ήταν εταίρα των Αθηνών.

Ο θάνατος της Λέαινας

Η Λέαινα ήταν ερωμένη του Αρμόδιου, που μαζί με τον Αριστογείτονα σκότωσαν τον τύραννο Ίππαρχο. Ο Ιππίας διέταξε να βασανίσουν τη Λέαινα για να μιλήσει, αλλά αυτή δεν μιλούσε και προκειμένου να μην λυγίσει, έκοψε τη γλώσσα της. Πέθανε μετά από φοβερά βασανιστήρια. Οι Αθηναίοι, προς τιμήν της όμορφης εταίρας έστησαν στα προπύλαια της Ακρόπολης το χάλκινο άγαλμα Άγλωττος Λέαινα. 

Αρχαίες εταίρες
Καφρ ελ Σεΐχ

Η Καφρ ελ Σεΐχ (αραβικά : كفر الشيخ) είναι πόλη της Αιγύπτου στο Κυβερνείο Καφρ ελ Σεΐχ. Βρίσκεται στο Δέλτα του Νείλου 134 χιλιόμετρα βόρεια του Καΐρου με 147.380 κατοίκους (2006). Η πόλη έχει πανεπιστήμιο και αεροδρόμιο.

Ιστορία 
Στην αρχαιότητα ήταν ένα μικρό χωριό με τη ονομασία χωριό Dngiwn . Η πόλη άρχισε να αναπτύσσεται όταν τον 20ο αιώνα ο βασιλιάς Φουάντ Α΄ έχτισε εκεί ένα εξοχικό παλάτι.

Κλίμα 
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της ως καυτή έρημο (BWH), καθώς και το υπόλοιπο της Αιγύπτου.

Παραπομπές 

Πόλεις της Αιγύπτου
Μπένχα

Η Μπένχα (αραβικά : بنها) είναι πόλη της Αιγύπτου στο Κυβερνείο Καλγιούμπια. Βρίσκεται σε 19 μέτρα υψόμετρο στο Δέλτα του Νείλου 48 χλμ βόρεια του Καΐρου, με 165.906 κατοίκους.

Η περιοχή ήταν γνωστή από την αρχαιότητα για την παραγωγή ροδελαίου από τριαντάφυλλα που χρησιμοποιείται σε αρώματα. Στα βόρεια της πόλης βρέθηκε τυχαία από αγρότες η αρχαία ελληνιστική πόλη Άθλιβις. 20 χιλιόμετρα νοτιοδυτικά της Μπέχνα είναι η θέση της αρχαίας Λεοντόπολις.

Κλίμα 
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της ως καυτή έρημο (BWH), καθώς και το υπόλοιπο της Αιγύπτου.

Παραπομπές

Αναφορές 
 

Πόλεις της Αιγύπτου
Ποταμός Μάρρεϋ

Ο ποταμός Μάρρεϋ (αγγλικά: Murray River) είναι ο μακρύτερος ποταμός της Αυστραλίας, με μήκος 2.508 χιλιόμετρα. Πηγάζει από τις Αυστραλιανές Άλπεις, αποστραγγίζοντας τις δυτικές πλαγιές των βουνών και για το μεγαλύτερο μήκος του αποτελεί το σύνορο ανάμεσα στη Νέα Νότια Ουαλία και τη Βικτώρια. Στη συνέχεια εισέρχεται στην Νότια Αυστραλία, όπου στρίβει νότια και εκβάλλει στον αυστραλιανό κόλπο αφού περάσει την λίμνη Αλεξανδρίνα.

μαρει
Sony Ericsson Xperia X8

Το Sony Ericsson Xperia X8 είναι ένα μεσαίας κατηγορίας 3G smartphone Android, που αναπτύχθηκε από τη Sony Ericsson στη σειρά Xperia και κυκλοφόρησε το 4ο τρίμηνο του 2010. Έχει πωληθεί σε πολλές χώρες σε όλο τον κόσμο, συμπεριλαμβανομένων των Ηνωμένων Πολιτειών για την AT&T. Είχε αρχικά την εκδοσή Android 1.6, αλλά αναβαθμίστηκε στις αρχές του 2011 στο Android 2.1.

Υλικό 
Το τηλέφωνο διαθέτει μια οθόνη 3,0 ιντσών (76 mm) οθόνη αφής LCD. Έχει ανάλυση 320x480 pixels(HVGA) με βάθος χρώματος 24-bit. Στο πίσω μέρος έχει μια κάμερα 3,2 megapixel με σταθερή εστίαση. Οι φωτογραφίες μπορούν να αντιστοιχίζονται. Η κάμερα μπορεί να προσεγγιστεί μέσω του μενού οθόνης αφής, είτε μέσω του ειδικού κουμπιού της κάμερας στο πλάι του τηλεφώνου. Το Xperia X8 χρησιμοποιεί έναν επεξεργαστή 600 MHz Qualcomm MSM7227, έχει ένα επιταχυνσιόμετρο 3-άξονο και ενσωματωμένο το Global Positioning System (GPS), μια ψηφιακή πυξίδα, έναν αισθητήρα φωτισμού περιβάλλοντος και μια προεξοχή για την προσάρτηση ενός ιμάντα.

Λογισμικό 
Η Sony Ericsson έχει κάνει τη δική προσαρμοσμένη επικάλυψη της σχετικά με το σύστημα Android χρησιμοποιώντας μια βελτιστοποιημένη έκδοση της διεπαφής UX (εμπειρία του χρήστη), το οποίο αποτελείται από τα στοιχεία του σχεδιασμού, θέματα και προσαρμοσμένες εφαρμογές. Οι τέσσερις γωνίες της αρχικής οθόνης μπορεί κάποιος να προσθέσει συντομεύσεις για εφαρμογές που χρησιμοποιεί συχνότερα. Η κύρια εφαρμογή είναι η Sony Ericsson Timescape, μια εφαρμογή κοινωνικής δικτύωσης που συνδυάζει τα μηνύματα από το Facebook, το Twitter, SMS και e-mail σε μια στήλη στην αρχική οθόνη. Η Φωτογραφίες μπορούν να συνδεθούν με επαφές ή να αποσταλεί σε ένα λογαριασμό στο Facebook. Το τηλέφωνο περιλαμβάνει και τις αναμενόμενες εφαρμογές smartphone, και το Wisepilot Navigation Software, το Google Maps, το YouTube, το Sony PlayNow Arena και το TrackID (για τον εντοπισμό ενός τραγουδιού με την καταγραφή ενός μικρού μέρος του).

Η Sony Ericsson επικρίθηκε ευρέως από τους χρήστες Χ8 για την αποτυχία να παρέχουν το αναβαθμίσεις στο Android και το firmware στο 2,2 Froyo ή το 2.3 Gingerbread. Αργότερα η Sony Ericsson δήλωσε ότι το υλικό του τηλεφώνου δεν ήταν σε θέση να τρέξει τίποτα πέρα από 2.1 Eclair. Είχαν αργότερα αποδείχθηκε λάθος από την Android κοινότητα που κυκλοφόρησε τις δικές τους εκδόσεις του Android 2.2 και του 2.3 τους επόμενους μήνες, η οποίες έτρεξαν σταθερά στο Χ8. Η CyanogenMod κυκλοφορήσει μια ενημερωμένη έκδοση του 2.3 για το Χ8 που απαιτούσε rooting. Από τότε, ανεξάρτητοι προγραμματιστές έχουν κυκλοφορήσει το ICS(4.0) την Jelly Bean (4.1 4.2 & 4.4) καθώς και το πιο πρόσφατο Android 5 Lolipop.

Παραπομπές 

 "Xperia X8 specifications". Sony Ericsson. Retrieved 23 March 2011.

Εξωτερικοί σύνδεσμοι 
Επίσημη ιστοσελίδα

GSM Arena

Έξυπνα τηλέφωνα
Προϊόντα της Sony
Επικοινωνιακή πολιτική

Στοιχείο του Marketing-mix αποτελεί η επικοινωνιακή πολιτική η οποία έχει ως στόχο να επηρεάσει τους καταναλωτές για την στροφή σε ένα συγκεκριμένο προϊόν ή μια συγκεκριμένη εταιρεία με σκοπό να γίνουν ενεργοί πελάτες. Η επικοινωνιακή πολιτική έχει δύο βασικούς στόχους: να πληροφορήσει και να υποκινήσει ή να επηρεάσει τη συµπεριφορά του καταναλωτή.
Κατολίσθηση

Η κατολίσθηση είναι φυσική καταστροφή στην οποία συμβαίνει επικίνδυνη ολίσθηση, η οποία περιλαμβάνει τα πραγματικά στοιχεία του εδάφους, συμπεριλαμβανομένων βράχων, δέντρων, χώματος και γενικότερα οποιουδήποτε συστατικού μπορεί να παρασυρθεί.

Η εκδήλωση κατολισθητικών φαινομένων αποτελεί απόρροια ελλιπούς ευστάθειας των πρανών έναντι στατικών και σεισμικών φορτίων. Ένα πρανές μπορεί να αστοχήσει υπό την επίδραση γεωλογικών, μορφολογικών, φυσικών ή ανθρωπογενών παραγόντων, όπως είναι οι βροχοπτώσεις (η πιο συχνή αιτία), οι σεισμοί, οι ηφαιστειακές εκρήξεις ή μια γενική αστάθεια του εδάφους.

Επιπλέον, οι κατολισθήσεις ενεργοποιούνται και επιταχύνονται μετά από φωτιές, ειδικότερα σε δασικές ή ημιδασικές περιοχές. Αυτό οφείλεται στο γεγονός ότι το ρίζωμα των δένδρων καταστρέφεται, χάνοντας κατ' αυτόν τον τρόπο το έδαφος τον "φυσικό του οπλισμό" με αποτέλεσμα τα πιο αποσαθρωμένα ανώτερα εδαφικά στρώματα, των οποίων οι εδαφομηχανικές παράμετροι της διατμητικής αντοχής τους, να είναι πολύ πιο επιρρεπή στις κατολισθήσεις και ερπυσμούς 

Η κατολίσθηση λάσπης ή λασπολίσθηση είναι μία ιδιαίτερη κατηγορία κατολισθήσεων, κατά τις οποίες οι έντονες βροχοπτώσεις αναγκάζουν το χαλαρό έδαφος μιας απότομης πλαγιάς να καταρρεύσει και να ολισθήσει προς τα κάτω.

Το μέγεθος των κατολισθήσεων ποικίλλει, όμως πρόκειται για κινήσεις με μεγάλες ποσότητες υλικού, ικανές να προκαλέσουν καταστροφές όπως αποκλεισμός δρόμων μέχρι απώλεια ανθρώπινων ζωών. Συνήθως μια κατολίσθηση διαρκεί από ένα μέχρι δύο λεπτά, ενώ μερικές φορές η ταχύτητα των μετακινούμενων μαζών φτάνει τα 60 με 150 μέτρα ανά δευτερόλεπτο.

Πηγές 

[2} https://www.geodomisi.com/Sachpazis_We-expect-intense-Floods,-Mudslides-and-Landslides-after-the-recent-Fires.pdf 

Φυσικές καταστροφές
Εθνικόν Κόμμα Ελλάδος

Για το κόμμα του τέλους του 19ου αιώνα του Θεοδώρου Δηλιγιάννη δείτε Εθνικόν Κόμμα
Το Εθνικόν Κόμμα Ελλάδος ήταν ελληνικό πολιτικό κόμμα. Ιδρύθηκε από τον Ναπολέοντα Ζέρβα το 1945, και έλαβε μέρος στις εκλογές του 1946 και τις εκλογές του 1950. Συγχωνεύτηκε το 1950 με το Κόμμα των Φιλελευθέρων.

Ιστορικό
Ιδρύθηκε ως, κατά κάποιον τρόπο, πολιτική συνέχεια της αντιστασιακής του οργάνωσης ΕΔΕΣ. Το κόμμα είχε τοπική αναφορά κυρίως στην Ήπειρο, όπως ο ΕΔΕΣ στην Κατοχή. Τα χρηματικά μέσα που διέθετε για την προεκλογική εκστρατεία είχαν κινήσει την περιέργεια για την πηγή προέλευσής τους, ακόμη και σε πολιτευτές των Λαϊκών στην περιοχή. Οι οικονομικοί πόροι για την συντήρηση του κόμματός του προέρχονταν από τις ενισχύσεις που έλαβε από τους Βρετανούς κατά την Κατοχή.

Το κόμμα πρωτοεμφανίστηκε στις βουλευτικές εκλογές του 1946 και εξέλεξε 20 βουλευτές. Ο Ζέρβας, στις εκλογές του 1946, συμπεριέλαβε στους εκλογικούς καταλόγους μέλη του "προδοτικού" ΕΔΕΣ Αθηνών, γεγονός που προκάλεσε την αντίδραση στελεχών της οργάνωσης, όπως του Κομνηνού Πυρομάγλου. Αν και στην υπόλοιπη Ελλάδα είχε αμελητέα παρουσία, όπως στο Δήμο Αθηναίων με μικροαστική κοινωνική σύνθεση, όπου έλαβε 2984 ψήφους και ποσοστό 2,29%, στην Ήπειρο και συγκεκριμένα στην περιοχή της Παραμυθιάς έλαβε 74,28% και στην περιφέρεια Ηπείρου 61,70% και 7 έδρες από τις 11 αναλογούσες. Σε ορισμένες άλλες περιοχές άσκησε σημαντική εκλογική επιρροή λόγω της οιονεί τοπικής εξουσίας που είχε συγκροτήσει ο ΕΔΕΣ από την περίοδο της Κατοχής, αλλά και λόγω παρακρατικών οργανώσεων οι οποίες εκβίασαν την ψήφο των πολιτών της περιοχής υπέρ των ακραίων μοναρχικών κομμάτων, μεταξύ αυτών και του ΕΚΕ. Τέτοια περίπτωση ήταν η Λιβαδειά, όπου έλαβε 13,34%. Τέλος είναι χαρακτηριστικό πως σε περιοχές πληγείσες από τους Γερμανούς, όπως το Δίστομο, έλαβε την πλειοψηφία το κόμμα του Ζέρβα, με ποσοστό 67,30%

Συμμετείχε στην κυβέρνηση του Δημητρίου Μαξίμου, στην οποία ο Ναπολέων Ζέρβας υπηρέτησε ως Υπουργός Δημόσιας Τάξης. Για τις εκλογές του 1950, ο Ζέρβας διεύρυνε τη συνεργασία του ΕΚΕ με τους δωσιλογικούς κύκλους της Αθήνας, εντάσσοντας στον συνδυασμό του κόμματος δύο από τους κύριους εισηγητές των ταγμάτων ασφαλείας, συγκεκριμένα τους Θεόδωρο Πάγκαλο και Βασίλειο Ντερτιλή. Η δεύτερη κάθοδος στις εκλογές, αποτέλεσε μία αποτυχία καθώς συγκέντρωσε 3,65% εξασφαλίζοντας μονάχα 7 βουλευτές. Αποτέλεσαν τις τελευταίες εκλογές του κόμματος, καθώς μετέπειτα συγχωνεύτηκε με το κόμμα των φιλελευθέρων.

Αποτελέσματα εκλογών

Βουλή των Ελλήνων

Παραπομπές

Πηγές

 

Εθνικιστικά κόμματα στην Ελλάδα
Καταργημένα πολιτικά κόμματα στην Ελλάδα
Ρινοκόρουρα

Η Ρινοκόρουρα ή Ρινοκόλουρα ήταν αρχαία πόλη της Αιγύπτου στην Χερσόνησο του Σινά και στα παράλια της Μεσογείου θάλασσας. Η πόλη τότε ήταν στα σύνορα της Αρχαίας Αιγύπτου και Παλαιστίνης. Η πόλη έχει βρεθεί πολύ κοντά στη σημερινή Αρίς.

Το όνομα της πόλεις μεταφράζεται σε "κομμένες μύτες", η μυθολογία αναφέρει ότι ένας Αιθίοπας βασιλιάς, ο Ακτισάνης εξεστράτευσε εναντίον του Φαραώ Άμαση, κατάκτησε τη Αίγυπτο μάζεψε όλους τους κλέφτες και εγκληματίες τους έκοψε τη μύτη και τους έστειλε να εγκατασταθούν σε μια περιοχή άγονα κι έρημη με λίγα πηγάδια πόσιμου νερού. Έτσι δημιουργήθηκε η πόλη και οι κάτοικοι τρέφονταν με ζαχαροκάλαμα που ευδοκιμούσαν στη περιοχή. 

Στους Εβδομήκοντα αναφέρεται ένα σημείο ως Ρινοκούλουρα όπου ονομάζεται «ποτάμι της Αιγύπτου», στα σύνορα μεταξύ Αιγύπτου και Ισραήλ, έτσι ώστε να πιστεύεται ότι ήταν ο σημερινός Ουαντί ελ Αρίς.

Σύμφωνα με τον Επιφάνιο η πόλη αναφέρεται ότι μετά τον Κατακλυσμό του Νώε ο Νώε κλήρωσε ανάμεσα στους τρεις γιους του τις περιοχές που θα πάρουν η Ρινόκουρα ήταν το όριο ανάμεσσα στις περιοχές που κληρώθηκαν στον Νέελ και τον Χαμ. 

Στη χριστιανική εποχή ήταν επισκοπή και ο τίτλος σήμερα είναι τιμητικός της Καθολικής εκκλησίας, ένας από τους επισκόπους της που έμεινε γνωστός ήταν ο  Πολύβιος. Το 1118 πέθανε εδώ Βαλδουίνος Α΄ της Ιερουσαλήμ από δηλητηρίαση των ψαριών.

Παραπομπές 

Πόλεις της Αρχαίας Αιγύπτου
Αρχαιολογικοί τόποι στην Αίγυπτο
Υπουργείο Εργασίας, Κοινωνικής Ασφάλισης και Κοινωνικής Αλληλεγγύης

Το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης έδρευε στην οδό Σταδίου 29 στην Αθήνα.

Αρμοδιότητες 
Στις αρμοδιότητες του Υπουργείο Εργασίας, Κοινωνικής Ασφάλισης και Κοινωνικής Αλληλεγγύης περιλαμβάνονται:
 οι ατομικές και συλλογικές συμβάσεις εργασίας
 τα χρονικά όρια εργασίας
 η ισότητα των φύλων και οι ίσες ευκαιρίες
 οι υπηρεσίες απασχόλησης
 η κοινωνική ενσωμάτωση των αλλοδαπών εργαζομένων στην Ελλάδα
 η κοινωνική προστασία και αποκατάσταση των ατόμων ειδικών κατηγοριών
 η διευκόλυνση των ατόμων με αναπηρίες
 η εποπτεία των ασφαλιστικών ταμείων
 τα βαρέα και ανθυγιεινά επαγγέλματα
 ο επαγγελματικός προσανατολισμός
 η πρόληψη των εργατικών ατυχημάτων και των επαγγελματικών ασθενειών
 η διαχείριση κοινοτικών και άλλων πόρων σχετικών με την ανάπτυξη του ανθρώπινου δυναμικού
 η εκπροσώπηση της Ελλάδας στη Διεθνή Οργάνωση Εργασίας (ΔΟΕ)

Στο Υπουργείο Εργασίας και Κοινωνικής Αλληλεγγύης υπάγεται και το Σώμα Επιθεώρησης Εργασίας (ΣΕΠΕ), που ως στόχο έχει την έρευνα και δίωξη των παραβάσεων της εργατικής νομοθεσίας, της παράνομης απασχόλησης και της ανασφάλιστης εργασίας τόσο στον ιδιωτικό, όσο και στο δημόσιο τομέα.

Οι κυριότεροι οργανισμοί τους οποίους εποπτεύει το Υπουργείο είναι οι εξής:
 Οργανισμός Απασχολήσεως Εργατικού Δυναμικού (OAEΔ)
 Εθνικό Κέντρο Επαγγελματικού Προσανατολισμού (ΕΚΕΠ)

Ιστορία 
 Στις 3 Αυγούστου 1976 με το Ν. 400/1976 το Υπουργείο Απασχολήσεως μετονομάστηκε σε Υπουργείο Εργασίας.
 Στις 14 Σεπτεμβρίου 1995 με το Π.Δ. 372/1995, μετά από πρόταση του πρωθυπουργού Α. Παπανδρέου και των συναρμόδιων υπουργών, το Υπουργείο Εργασίας μετονομάστηκε σε Υπουργείο Εργασίας και Κοινωνικών Ασφαλίσεων με τη μεταφορά σε αυτό της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων.
 Στις 10 Μαρτίου 2004 με την απόφαση Υ 1/10.3.2004 του πρωθυπουργού Κ. Καραμανλή το Υπουργείο Εργασίας και Κοινωνικών Ασφαλίσεων μετονομάστηκε σε Υπουργείο Απασχόλησης και Κοινωνικής Προστασίας.
 Στις 7 Οκτωβρίου 2009 με την απόφαση 2876/7.10.2009 του πρωθυπουργού Γ. Παπανδρέου το Υπουργείο Απασχόλησης και Κοινωνικής Προστασίας μετονομάστηκε σε Υπουργείο Εργασίας και Κοινωνικής Ασφάλισης.
 Στις 21 Ιουνίου 2012 με το Π.Δ. 85/2012, μετά από πρόταση του πρωθυπουργού Α. Σαμαρά, το Υπουργείο Εργασίας και Κοινωνικής Ασφάλισης μετονομάστηκε σε Υπουργείο Εργασίας, Κοινωνικής Ασφάλισης και Πρόνοιας με τη μεταφορά σε αυτό της Γενικής Διεύθυνσης Πρόνοιας από το πρώην Υπουργείο Υγείας και Κοινωνικής Αλληλεγγύης.
Στις 27 Ιανουαρίου 2015 μετονομάστηκε σε Υπουργείο Εργασίας, Κοινωνικής Ασφάλισης και Κοινωνικής Αλληλεγγύης.
Στις 8 Ιουλίου 2019 με το Π.Δ. 81/2019 μετονομάστηκε σε Υπουργείο Εργασίας και Κοινωνικών Υποθέσεων

Υπουργοί Εργασίας, Κοινωνικής Ασφάλισης και Κοινωνικής Αλληλεγγύης (2015 - 2019)

Παραπομπές

Εξωτερικοί σύνδεσμοι 
 Επίσημος ιστότοπος του Υπουργείο Εργασίας και Κοινωνικής Αλληλεγγύης  
 Οργανισμός Απασχόλησης Εργατικού Δυναμικού

 
Εργασίας Κοινωνικης Ασφαλισης και Κοινωνικης Αλληλεγγυης
Υπουργεία Εργασίας
Υπουργεία Κοινωνικών Ασφαλίσεων
The Longest Journey

Το The Longest Journey (νορβηγικά: Den lengste Reisen) είναι point-and-click βιντεοπαιχνίδι περιπέτειας τρίτου προσώπου που αναπτύχθηκε από τη νορβηγική εταιρία Funcom για τα Microsoft Windows. Μια έκδοση για το iOS κυκλοφόρησε στις 28 Οκτωβρίου του 2014.

Παραπομπές

Εξωτερικοί σύνδεσμοι 

 

Βιντεοπαιχνίδια The Longest Journey
Βιντεοπαιχνίδια του 1999
Βιντεοπαιχνίδια περιπέτειας
Βιντεοπαιχνίδια point-and-click
Βιντεοπαιχνίδια των Windows
Βιντεοπαιχνίδια του iOS
Βιντεοπαιχνίδια της Funcom
Βιντεοπαιχνίδια με παράλληλα σύμπαντα
Βιντεοπαιχνίδια ανεπτυγμένα στη Νορβηγία
Άγιος Ανδρέας (Αλβανία)

Ο Άγιος Ανδρέας (αλβανικά: Shëndre) είναι χωριό στη νότια Αλβανία. Κατοικείται από μέλη της ελληνικής εθνικής μειονότητας. Στον προφορικό λόγο αποκαλείται Αγιαντριάς.

Τοποθεσία
Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Είναι κτισμένο στους πρόποδες του βουνού Ίσαυρος (το οποίο σήμερα αποκαλείται Διβροβούνι ενώ στα αλβανικά ονομάζεται Kazanje). Εγγύς του βρίσκονται τα χωριά Γιαννιτσάτι, Δίβρη, Κουλουράτι, Λουψάτι, Μάλτσιανη και Τσερκοβίτσα. Βρίσκεται σε υψόμετρο 303 μέτρων.

Ιστορικά στοιχεία
Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 263 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 280 Έλληνες. Σύμφωνα με έρευνα του Λεωνίδα Καλλιβρετάκη το 1993, ο Άγιος Ανδρέας κατοικούταν από 446 Έλληνες.

Παραπομπές

Γενικότερη βιβλιογραφία
 Χαράλαμπος Κίτσος, Ο Θεολόγος βορείου Ηπείρου και τα γύρω χωριά, Εκδόσεις Ο Παλμός της Λεσινίτσας, Αθήνα 1996
 Πέτρος Β. Κούρτης, Ο Αγ. Ανδρέας (Αγ. Σαράντα). Η Μαιανδρία μας, Εκδόσεις Διόρασις

Εξωτερικοί σύνδεσμοι
 "Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες", ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
 Facebook.com - Σχετική σελίδα (ανακτήθηκε 30/01/2015)
 Wikimapia.org - Άγιος Ανδρέας Βορείου Ηπείρου

Βόρεια Ήπειρος
Χωριά της Αλβανίας
Φοινίκη (Βόρεια Ήπειρος)
Νομός Αυλώνα
Ο Πλανήτης των Πιθήκων

Ο Πλανήτης των Πιθήκων (αγγλικά: Planet of the Apes) είναι δικαιοχρησία (φραντσάιζ) είδους επιστημονικής φαντασίας που προβάλλει ένα φανταστικό σύμπαν όπου οι άνθρωποι και φανταστικοί νοήμονες πίθηκοι συγκρούονται για την εξουσία και την διακυβέρνηση του πλανήτη Γη. Η σειρά αυτή ξεκίνησε με το βιβλίο του Πιερ Μπουλ, που εκδόθηκε το έτος 1963, ονόματι Ο Πλανήτης των Πιθήκων, και συνεχίζεται μέχρι και σήμερα, δια μέσω κινηματογραφικών ταινιών, κόμικ και βιντεοπαιχνιδιών. Η πρώτη ταινία αυτής της δικαιοχρησίας, ονόματι Ο Πλανήτης των Πιθήκων, κυκλοφόρησε το 1968, και ήταν μια εισπρακτική και κριτική επιτυχία. Μετά από αυτήν την ταινία, ακολούθησαν και άλλες ταινίες, είτε συνέχειες, είτε μεταποιήσεις, είτε επανεκκινήσεις, της ταινίας του 1968.

Μετά από αυτήν την ταινία, ακολούθησαν και άλλες ταινίες.Ανάμεσα σε αυτές, και τέσσερις συνέχειες της ταινίας του 1968. Η πρώτη συνέχεια που κυκλοφόρησε ήταν η Επιστροφή στον Πλανήτη των Πιθήκων ενώ η τελευταία ήταν η Μάχη για τον Πλανήτη των Πιθήκων. Έχουν προκύψει επίσης, μέχρι στιγμής, και δυο τηλεοπτικές σειρές.

Το φραντσάιζ αυτό έχει ασκήσει μεγάλη επιρροή στις κινηματογραφικές ταινίες, όπως και στα μίντια, στην τέχνη, καθώς και στη λαϊκή κουλτούρα και στον τομέα της πολιτικής, επίσης.

Ταινίες

Box office & Κριτικές

Παραπομπές

Εξωτερικοί Σύνδεσμοι
Επίσημη ιστοσελίδα

Ο Πλανήτης των Πιθήκων
Σειρές ταινιών
Μυθιστορήματα που έγιναν βιντεοπαιχνίδια
Μυθιστορήματα που έγιναν τηλεοπτικές σειρές
Μυθιστορήματα που έγιναν ταινίες
Μυθιστορήματα που έγιναν κόμικς
Εμπορικά σήματα της 20th Century Studios
Αριστείδης Μπαλτάς

Ο Αριστείδης Μπαλτάς (1943) είναι Έλληνας πανεπιστημιακός, καθηγητής του Μετσόβιου Πολυτεχνείου στη θεωρία των επιστημών, πρώην βουλευτής και πρώην υπουργός.

Ακαδημαϊκή σταδιοδρομία 
Ο Αριστείδης Μπαλτάς είναι πτυχιούχος του Τμήματος Ηλεκτρολόγων Μηχανικών του Εθνικού Μετσόβιου Πολυτεχνείου. Είναι, επίσης, κάτοχος μεταπτυχιακού από το Πανεπιστήμιο του Παρισιού. Στο ίδιο πανεπιστήμιο εκπόνησε τη διδακτορική του διατριβή στη Θεωρητική Φυσική. Ήταν αναπληρωτής καθηγητής στο τμήμα Εφαρμοσμένων Μαθηματικών και Φυσικών Επιστημών του ΕΜΠ.

Διδάσκει το μεταπτυχιακό διατμηματικό μάθημα (ΕΜΠ, ΕΚΠΑ, Πάντειο) «Επιστήμες και Φιλοσοφία στον 20ο αιώνα».

Είναι μέλος του Διοικητικού Συμβουλίου του Ινστιτούτου Νίκος Πουλαντζάς και παλαιότερα ήταν πρόεδρός του.

Πολιτική σταδιοδρομία
Τον Ιανουάριο του 2015 ανέλαβε καθήκοντα υπουργού Πολιτισμού, Παιδείας και Θρησκευμάτων, στην κυβέρνηση του Αλέξη Τσίπρα μέχρι την παραίτησή του τον Αύγουστο του ίδιου έτους.

Τον Σεπτέμβριο του 2015 εξελέγη βουλευτής του ΣΥΡΙΖΑ στην περιφέρεια Αττικής. Στις 23 Σεπτεμβρίου 2015 ανέλαβε υπουργός Πολιτισμού και Αθλητισμού στην κυβέρνηση του Αλέξη Τσίπρα μέχρι τον ανασχηματισμό της 5ης Νοεμβρίου του 2016.

Στις βουλευτικές εκλογές του 2019 ήταν υποψήφιος με τον ΣΥΡΙΖΑ στην εκλογική περιφέρεια Β' Δυτικής Αττικής, ωστόσο δεν εξελέγη.

Εργογραφία 
(1985) Σύντομη κβαντική μηχανική (μαζί με Γ. Βουδούρη)
(1991) Επιστημολογικά: Για την ιστορία της επιστήμης
(1994) Ο Λουί Αλτουσέρ και το τέλος του κλασικού μαρξισμού (μαζί με Γ. Φουρτούνη)
(1999)	Στο περιθώριο επιστήμης και πολιτικής
(2001)	Αντικείμενα και όψεις εαυτού
(2002)	Για την επιστημολογία του Λουί Αλτουσέρ
(2004)	Το μήλο του Φρόυντ και το ασυνείδητο του Νεύτωνα
(2012) Peeling Potatoes or Grinding Lenses: Spinoza and Young Wittgenstein Converse on Immanence and Its Logic. (Πίτσμπουργκ: University of Pittsburgh Press)
(2016) Παράμετροι και γνώμονες εξ αριστερών
(2018) Ονόματα του κομμουνισμού
(2019) Εντός παρενθέσεως;

Βραβεία & Διακρίσεις 
Κρατικό Βραβείο Δοκιμίου-Κριτικής για το βιβλίο του «Αντικείμενα και όψεις εαυτού»
Βραβείο Εξαίρετης Πανεπιστημιακής Διδασκαλίας

Πηγές 
http://news.in.gr/greece/article/?aid=1231380863
http://www.topontiki.gr/article/94293/Aristeidi-Mpaltas-To-biografiko-tou-neou-uper-upourgou-Politismou-Paideias-kai-THriskeumaton

Παραπομπές

Εξωτερικοί σύνδεσμοι 
 Βιογραφικό στην ιστοσελίδα του Υπουργείου Πολιτισμού και Αθλητισμού
 Ιστοσελίδα στο τμήμα ΣΕΜΦΕ του ΕΜΠ
 Βιογραφικό στην ιστοσελίδα του Υπουργείου Πολιτισμού, Παιδείας και Θρησκευμάτων 
  Συγγραφικό έργο

Μέλη Εθνικού Μετσόβιου Πολυτεχνείου
Έλληνες υπουργοί Πολιτισμού, Παιδείας και Θρησκευμάτων
Έλληνες Ηλεκτρολόγοι Μηχανικοί
Έλληνες φυσικοί
Βουλευτές εκλεγμένοι με τον ΣΥΡΙΖΑ
Βουλευτές εκλογικής περιφέρειας Αττικής
Έλληνες υπουργοί Πολιτισμού και Αθλητισμού